આ કેસમાં પોલીસ દ્વારા ધરપકડ કરાયા બાદ અરવિંદ મેમકીયા જેલવાસ ભોગવી રહ્યા છે. આ દરમિયાન તેણે સુરેન્દ્રનગર સેશન્સ કોર્ટમાં જામીન માટે અરજી કરી હતી. આ અરજીની સુનવણી ચાલી જતા મુખ્ય જિલ્લા સરકારી વકીલ એમ.પી.સભાણીએ દલીલો કરતા જણાવ્યુ કે, આરોપીને જામીન અપાય તો તે ફરી હાજર રહેશે નહી તેવી શક્યતા છે. આ ઉપરાંત કેસને નુકશાન પહોંચે, સાહેદોને ધાકધમકી આપે તેમ છે. આથી સુરેન્દ્રનગર એડિશનલ સેશન્સ જજ એચ.બી.પાનેરીએ જામીન અરજી નામંજૂર કરી હતી.